Μητροπολίτης Ιταλίας Πολύκαρπος

Ο Μητροπολίτης Πολύκαρπος (κατά κόσμον Παναγιώτης Σταυρόπουλος, Ναύπακτος, 15 Οκτωβρίου 1963) είναι Έλληνας θεολόγος και ιεράρχης του Οικουμενικού Πατριαρχείου, που διατελεί Μητροπολίτης Ιταλίας από το 2021.

Προηγουμένως διετέλεσε Μητροπολίτης Ισπανίας και Πορτογαλίας από το 2007 έως το 2021.

 Βιογραφικά στοιχεία 
Ο κατά κόσμον Παναγιώτης Σταυρόπουλος γεννήθηκε στην Ναύπακτο στις 15 Οκτωβρίου 1963. Σπούδασε θεολογία στην Θεολογική Σχολή Αθηνών, από την οποία αποφοίτησε το 1986. 

Στις 13 Ιανουαρίου 1990 εκάρη μοναχός. Διάκονος χειροτονήθηκε στις 15 Ιανουαρίου από τον Μητροπολίτη Χαλκηδόνος Βαρθολομαίο και πρεσβύτερος την επομένη από τον Μητροπολίτη Ναυπάκτου και Αγίου Βλασίου Αλέξανδρο. Από το 1990 έως το 2007 υπηρέτησε ως εφημέριος του Ιερού Ναού Αγίου Γεωργίου των Ελλήνων στη Βενετία και από το 1992 έως το 2007 ως Πρωτοσύγκελλος της Ιεράς Μητροπόλεως Ιταλίας και Μελίτης. 

Στις 6 Μαΐου 2007 χειροτονήθηκε στον Πατριαρχικό Ναό του Αγίου Γεωργίου στο Φανάρι της Κωνσταντινουπόλεως Μητροπολίτης Ισπανίας και Πορτογαλίας. 

Στις 14 Ιανουαρίου 2021 εξελέγη Μητροπολίτης Ιταλίας και Έξαρχος Νοτίου Ευρώπης, αφού είχε υπηρετήσει ως Πατριαρχικός Επίτροπος της Μητροπόλεως για τέσσερεις μήνες. Ενθρονίστηκε στις 11 Μαρτίου στον Ιερό Ναό Αγίου Γεωργίου Βενετίας, από τον Μητροπολίτη Αυστρίας Αρσένιο, εκπροσωπών τον Οικουμενικό Πατριάρχη Βαρθολομαίο. 

 Παραπομπές 

 Εξωτερικοί σύνδεσμοι 
 Επίσημη Ιστοσελίδα Ιεράς Μητροπόλεως Ιταλίας

Πολυκαρπος
Κατηγορία:Μητροπολίτες Ισπανίας και Πορτογαλίας